पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. केंद्र सरकार ने कृषि मंत्री शरद पवार के विरोध के बावजूद खाद्य सुरक्षा को लेकर अध्यादेश लाने की तैयारी कर ली है। कैबिनेट की गुरुवार को प्रस्तावित बैठक के एजेंडे में अध्यादेश के मसौदे को शामिल किया गया है। कांग्रेस नेतृत्व को भरोसा है कि इस पर मतभेदों को दूर कर लिया जाएगा।
कांग्रेस अध्यक्ष सोनिया गांधी ने खाद्य आपूर्ति मंत्री केवी थॉमस को यूपीए के सहयोगी दलों को राजी करने की जिम्मेदारी सौंपी थी। थॉमस ने एनसीपी के अध्यक्ष शरद पवार से भी बात की, लेकिन वे इस मुद्दे पर संसद में बहस के पक्ष में हैं। वे नहीं चाहते कि इस विधेयक को अध्यादेश के जरिए लागू किया जाए।
कांग्रेस में भी एकजुटता नहीं : अध्यादेश लागू करने के मुद्दे पर कांग्रेस एकजुट नहीं है। केंद्रीय मंत्री जयराम रमेश अपना विरोध जता चुके हैं। हालांकि, रक्षा मंत्री एके एंटनी और संसदीय कार्य मंत्री कमलनाथ इसके पक्ष में हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn